text: রাজধানীর বুথ ফেরত সমীক্ষায় হ্যাট্রিকের পথে কেজরি - E News Bangla | Bengali News Portal
  Home / delhi vote / National / Politics / Top news / রাজধানীর বুথ ফেরত সমীক্ষায় হ্যাট্রিকের পথে কেজরি
  রাজধানীর বুথ ফেরত সমীক্ষায় হ্যাট্রিকের পথে কেজরি
  রাজধানী দিল্লির বিধানসভা নির্বাচনে ৫৩ আসনের জয় নিয়ে হ্যাটট্রিক করছে অরবিন্দ কেজরিওয়ালের আম আদমি পার্টি। শনিবার দিল্লির ভোট শেষে বুথ ফেরত সমীক্ষায় বিজেপিকে হারিয়ে ফের কেজরিওয়ালের আপ ক্ষমতায় ফেরার ইঙ্গিত মিলেছে।
  শনিবার ভোট শেষ হওয়ার পর অন্তত চারটি সংস্থা তাদের বুথ ফেরত সমীক্ষার ফলাফল প্রকাশ করেছে। এনডিটিভির বুথ ফেরত সমীক্ষা বলছে, দিল্লি বিধানসভার ৭০ আসনের ৫৩টিতে জয় পেয়ে ফের মসনদে বসতে চলেছে ক্ষমতাসীন আম আদমি পার্টি। অন্যদিকে, ২০ বছর ধরে দিল্লির মসনদের বাইরে থাকা বিজেপি মাত্র ১৬টি এবং কংগ্রেস মাত্র একটি আসনে জয় পেতে পারে।
  টাইমস নাওয়ের বুথ ফেরত সমীক্ষা বলছে, দিল্লির নির্বাচনে ৪৭টি আসনে জয়ী হতে পারে আম আদমি পার্টি। বিজেপি ২৩টি আসনে জয় পেতে পারে।
  দেশে বিতর্কিত নাগরিকত্ব আইন নিয়ে টানা বিক্ষোভের মাঝেই শনিবার নয়াদিল্লি বিধানসভার নির্বাচন অনুষ্ঠিত হয়। এই নাগরিকত্ব আইন নিয়ে ব্যাপক চাপের মুখে থাকা বিজেপি দিল্লির নির্বাচনে সুবিধা করতে পারবে না বলে বিশ্লেষকরা আগে থেকেই আভাস দিয়েছেন।